Case ID: 1233954
Sentence 257: Zərərçəkmiş şəxs1 tərəfindən təqdim olunan video diskdə olan görüntülərə baxış zamanı iki nəfər şəxsin oğurluq etdiyi aşkar edildi; “Təqsirləndirilən şəxsin barəsində “həbs” növündə qətimkan tədbirinin seçilməsinə dair vəsatətin rədd edilməsi haqqında” xx xxxxxx 2019-cu il tarixli qərardan görünür ki, Bakı şəhəri Xəzər rayon prokuroru vəzifəsini icra edən Zaur Ağakişiyev tərəfindən Xəzər RPİ-nin İŞ-nin müstəntiqi Ramil Mehdiyevin icraatında olan ********* saylı cinayət işi üzrə CM-in 177.2.1, 177.2.3 və 177.2.3-1-ci maddələri ilə təqsirləndirilən şəxs qismində cəlb edilmiş Təqsirləndirilən şəxs barəsində həbs növündə qətimkan tədbirinin seçilməsinə dair xx.xx.2019-cu il tarixli vəsatəti rədd edilmiş, iş üzrə Təqsirləndirilən şəxs barəsində həbslə əlaqədar olmayan qətimkan tədbirinin seçilməsi və onun X14 azad edilməsi qərara alınmışdır; “Təqsirləndirilən şəxs barəsində qətimkan tədbiri seçilməsi haqqında” xx xxxxxx 2019-cu il tarixli qərardan görünür ki, Təqsirləndirilən şəxs barəsində “başqa yerə getməmək haqqında iltizam” qətimkan tədbiri seçilmişdir; Zərərçəkmiş şəxs1 tərəfindən Xəzər RPİ-nin İstintaq şöbəsinə ünvanlanmış xx xxxxxx 2020-ci il tarixli ərizədən görünür ki, yaşadığı evdən oğurluq edən şəxslərdən biri, sonradan adını bildiyi Şahid1 valideyni Razi Həbibov ona dəymiş ziyanla əlaqədar hissəhissə ümumilikdə 2700 manat pul ödəmişdir; Azərbaycan Respublikası Ədliyyə Nazirliyi Məhkəmə Ekspertiza Mərkəzinin xx xxxxxx 2020-ci il tarixli, 5540 nömrəli məhkəmə-əmtəəşünaslıq ekspertizasının rəyindən görünür ki, ekspertiza tədqiqatına təqdim edilmiş malların istifadədə olması nəzərə alınmaqla 2019-cu ilin dekabr ayına olan orta bazar qiyməti ilə ümumi dəyəri təxminən 3480,0 manat müəyyən olunur.